我鐘意食麵多過食飯，不論係意粉、河粉、生麵定拉麵我都鐘意，不過就真係好少特登去金田家呢類專門店食拉麵~廚房用玻璃間隔，一覽無遺，可以一路等一路欣賞師父煮麵過程紫菜好大塊係我對碗麵既第一印象，跟住見到日式叉燒好整齊咁排咗喺碗麵上面，配埋少少葱花同一隻蛋，感覺好精緻~ 麵既份量正正常常，湯好夠熱，而且味道濃郁得來唔會太鹹，真係會想飲到一滴不剩! 感覺上就係一碗豬骨既精華，甚至已經超越咗叉燒成為碗麵既主角~ 不過如果可以有少少辣味可能更加豐富